CELEX: 62019TN0046
Language: bg
Date: 2019-01-25 00:00:00
Title: Дело T-46/19: Жалба, подадена на 25 януари 2019 г. — Република Гърция/Европейска комисия

11.3.2019   
            
            
               BG
            
            
               Официален вестник на Европейския съюз
            
            
               C 93/78
            
         
      Жалба, подадена на 25 януари 2019 г. — Република Гърция/Европейска комисия
      (Дело T-46/19)
      (2019/C 93/100)
      Език на производството: гръцки
      
         Страни
      
      
         Жалбоподател: Република Гърция (представители: G. Kanellopoulos, E. Leftheriotou, A. E. Vasilopoulou)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени обжалваното решение в частта, в която на Република Гърция са наложени еднократна финансова корекция и фиксирани финансови корекции в размер на 25 092 988,84 EUR бруто и 24 851 438,56 EUR нето в резултат на проверка ΑΑ/2016/013/GR за помощите за площ по исканията за 2015/2016 години (финансови години 2016 г. и 2017 г., стр. 63—74 от обобщения доклад), и да осъди ответника да заплати съдебните разноски, направени от Република Гърция.
               
            
         Основания и основни доводи
      
      В подкрепа на жалбата си жалбоподателят излага три основания.
      
                  1.
               
               
                  Първото основание е изведено от нарушението от страна на Комисията на член 4, параграф 1, буква з) от Регламент № 1307/2013 (1) относно тълкуването и прилагането на определението за „постоянно пасище“.
               
            
                  2.
               
               
                  Второто основание е изведено от липсата на мотиви в нарушение на член 296 ДФЕС, на член 18, параграф 5 от Регламент № 640/2014 (2), на Насоките за оценка на качеството на Програмите за развитие на селските райони (ПРСР) (Executable Test Suite (ETS) LPIS data quality measures, version 6.0) и на принципа на пропорционалност.
               
            
                  3.
               
               
                  Третото основание е изведено от непълнота на мотивите в точките, с които Комисията налага също така фиксирани финансови корекции и еднократна финансова корекция.
               
            
         (1)  Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 2013 г., стр. 608).
      
         (2)  Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181, 2014 г., стр. 48).